open-index/open-wikipedia-markdown huggingface dataset:
پيتر دودس ماكورميك

**پيتر دودس ماكورميك** (1834 - 30 أكتوبر 1916) هو أستاد ؤسطرالي مزيود فسكوطلاندا. تعرف حيتاش هو اللي كتب ولحّن النشيد لوطني ديال ؤسطراليا، واللي هو زيدي ؤسطراليا الزوينة.

## حياتو
تزاد پيتر دودس ماكورميك فپور ݣلازݣو فسكوطلاندا. ف1855 نتاقل لمدينة سيدني فلويلاية دنيوساوت ويلز. دوّز لأغلبية دلكاريير ديالو أستاد عند لويزارة دالتعليم ديال نيوساوت ويلز. كان ناشط فلكنيسة لمشيخية فسيدني. كتب كتر من 30 أغنية وطنية وسكوطلاندية، واللي لبعض منهوم تشهرو بزاف.

أندرو فيرفاكس غنّى زيدي ؤسطراليا الزوينة أول مرة فالسهرة ديال لمجتمع دهايلاند (Highland Society) ف1878. لأغنية دغيا تشهرات وتغنّات على لسان عشرالاف واحد فلبدية ديال لكومونويلط دؤسطراليا نهار 1 يناير 1901. ف1907 عطات لحوكومة ديال نيوساوت ويلز 100 جنيه سترليني حيتاش ألف لأغنية.

مات پيتر دودس ماكورميك فدارو فمدينة سيدني نهار 30 أكتوبر 1916 وفعمرو 83 عام.

## مصادر

## لمزاود
* link=https://commons.wikimedia.org/wiki/Category:Peter_Dodds_McCormick?uselang=ary|20x20px تقدر تزيد شوف بزاف د تّصاور و لمعلومات ديال '''''پيتر دودس ماكورميك''''' ف ويكيميديا كومنز.

تصنيف:شخصية ؤسطرالية
تصنيف:زيادة 1834
تصنيف:وفيات 1916
تصنيف:زيادة ف عوام 1830
تصنيف:زيادة 1833
تصنيف:مقالات فيها مصدر و علاين 3000 بايت
لأرض دخليج جارڤيس

**لأرض دخليج جارڤيس** (بالنݣليزية: **Jervis Bay Territory**) هي وحدة من لأراضي ديال ؤسطراليا وكاينة فالشرق. لمدينة لكبيرة ديالها هي جارڤيس باي. هي واحد 67 كم² ديال لرض شراتها الدولة ديال ؤسطراليا من نيوساوت ويلز ف1915 باش تعطى للأرض دلعاصيمة دؤسطراليا بلاصة كاتطل على لبحر. تفرقات هاد لأرض على لأرض دلعاصيمة ف1989. واخّا هكاك مازالا كاتحسب معاها فلينتيخابات ديال لبرلامان. ف2016 كانو كايسكنو فيها 391 واحد.

## السكان
كاينين جوج ديال لڤيلاجات فلأرض دخليج جارڤيس:
* جارڤيس باي (189 دلبشري)
* ريك باي (152 دلبشري)

## التصاور

Beecroft Peninsula, Jervis Bay Territory 04.jpg|لحجر فلبحر ديال جارڤيس
Hyams Beach 006.jpg|بحر هيامس
Jervis Bay Village 003.jpg|لڤيلاج دجارڤيس باي
Murrays Beach.jpg|بحر مورايز


## مصادر


تصنيف:ولايات ؤسطراليا
تصنيف:ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1915 ف ؤسطراليا
جارڤيس باي

**جارڤيس باي** (بالنݣليزية: **Jervis Bay Village**) هو ڤيلاج كاين فلأرض دخليج جارڤيس فلبلاد ديال ؤسطراليا. كاينة قشلة ديال لعسكر دلبحر فداك لڤيلاج زيادة على مجتمع ديال السكان لأصليين. هي أكبر ڤيلاج فديك لأرض وساكن فيه 189 واحد.

## تاريخ
لبرلامان ديال ؤسطراليا ختار لبلاصة تمّا باش يبني لكلية لملكية ديال لعسكر لبحري نهار 7 نونبر 1911. كمل لبني ديال لباطيمة لكبيرة ف1915 وجاو الطلبة ديال لمعهد لمؤقات اللي كان فمدينة جيلونݣ لهاد لكلية نهار 10 فبراير 1915.

## لموناخ
كاتوصل لحرارة الطالعة كمعدّال ل°20.6، أمّا لمعّدال ديال لحرارة القليلة ماكايهبطش على °14.2. لمجموع ديال الشتا كايوصل فلعام ل1,165.6 ملم.

## مصادر

تصنيف:مدون ؤسطراليا
ضريح د محمد لخامس

**ضريح د محمد لخامس** هوّا ضريح ملكي ف سّاحة ديال صمعة د حسان ف رّباط حدا واد بورݣراݣ، فين مدفونين لماليك محمد الخامس بن يوسف، ؤ ولادو لماليك لحسن التاني ؤ لأمير مولاي عبد الله. لبني ديالو تدار ب طلب ديال لماليك لحسن التاني، و قادو لمهندس لمعماري لڤييطنامي إيريك ڤو طوان، ب لمساعدة ديال 400 حرايفي مغريبي، مابين 1961 ؤ 1971.

## مصادر

تصنيف:الرباط
تصنيف:مقالات زادهوم داريجابوت
السكان لأصليين دؤسطراليا

[تصغير|280px|تصويرة ديال أصلي ؤسطرالي فلمتحف ديال ألبيرت ناماتجيرا فمدينة أليس سپرينݣس، [لأرض دالشمال، ؤسطراليا. ]]
**السكان لأصليين دؤسطراليا** (بالنݣليزية: **Indigenous Australians** أولّا **Aboriginal Australians**) هوما الشعوب ولقبايل اللي سكنات فؤسطراليا شحال هادي، ومازال لدابا. كانو كايستعملو سلاح بحال لعصي دلبوميرانݣ باش يصيدو لحيوانات دلماكلة. مامعروفش منين جاو وكيفاش بانو فؤسطراليا، ولاكين كاينة تقديرات باللي جاو لتمّا من هادي 60 ألف عام أولّا كتر. بزاف ديال السكان لأصلين دؤسطراليا تعدبو فاش جاو لبريطانيين ولإرلانديين لبلادهوم بسباب لمرض اللي ماعمرهوم شافوه ولخسارة ديال لأرض دالصيد.

## تاريخ
أول ناس جاو لؤسطراليا جاو ليها من لجانوب الشرقي ديال آسيا. لعولاما ماعارفينش إيمتا بالضبط ولايني كايݣولو باللي راها بلقليلة خمسين ألف عام هادي. سافرو وسط لأدغال وهوما كايصيدو بالرماح ولبوميرانݣات وكانو كايقلبو على لماكلة بحال الربيع ولبخّوش. كانو عندهوم شوية ديال لممتلكات وكايصاوبو أي حاجة محتاجين ليها. هاد لمعيشة ولحياة ماكانتش كاتضر بلبيئة لمحساسة ديال ؤسطراليا. كان موهيم عند هاد السكان لأصليين يكونو النباتات ولحيوانات بخير وفصحة مزيانة. كاين عند هاد الناس طريقة فريدة باش كايعاودو لقصص ديالهوم: كايغنّيوهوم وكايديرو منهوم حجّايات كايدوزو من جيل للجيل اللي من موراه.

فاش لبريطانيين جاو لعند هاد الناس، كانو كايسمّيو عليهوم لأصليين (بالنݣليزية: Aboriginals)، واللي كاتعني الناس اللي سكنو تمّا من الزمان لقديم. ليوما لأعداد ديالهوم كاتزيد، وكاين منهوم شي 650 ألف واحد. لأغلبية كايعيشو فلمدون، ولاكين شي شوية دلألاف باقي كايعيشو بديك لمعيشة لقديمة التقليدية ديالهوم.

## مصادر


تصنيف:ؤسطراليا
تصنيف:مجموعات إتنية
تصنيف:مقالات فيها مصدر و 3000 بايت
جامع لفنا

**ساحة جامع لفنا** هي ساحة تاريخية شعبية كاينة ف لمدينة لقديمة د مراكش. كاتّعتابر من أهم الساحات ف لمدينة لي كيزوروها السياح و لمحليين. الساحة داخلة ف لّيستة ديال ليونيسكو د تّرات لعالمي من 1985، ؤ د تّرات لّامادي من 2008.

## السمية
كاين ختيلاف على لأصل و لمعنى ديال السمية د الساحة. كلمة "جامع" تقدر تعني "مسجد فين كيصليو الناس"، ؤلا "موضع فين كيتجمعو الناس" بشكل عام. "لفنا" تقدر تعني "لموت" (من لعربية "الفَناء") ؤلا "ساحة د الدار" (من لعربية "الفِناء").

## مصادر

تصنيف:مراكش
تصنيف:تقافة د لمغريب
تصنيف:مقالات زادهوم داريجابوت
صمعة د حسان

**صمعة د حسان** هيّا صمعة ديال جامع ف الرباط من لقرن 12 لّي كان سّلطان يعقوب لمنصور لموحدي ناوي يردو أكبر جامع ف لعالم لإسلامي، ولاكين مات قبل مايكمل هاد لمشروع.

## مصادر

تصنيف:الرباط
تصنيف:جامع ف لمغريب
تصنيف:تاريخ د رباط
تصنيف:مقالات زادهوم داريجابوت
فندق نجارين

**فندق نجارين** هوّا أوطيل ؤ ريسطو ف لمدينة لقديمة د فاس كيرجع ل لقرن 18، ؤ كانو كيباتو فيه تّجار ؤ لمسافرية من بلايص بعاد.

## مصادر

تصنيف:لمغريب
تصنيف:مقالات زادهوم داريجابوت
تصنيف:متاحف د لمغريب
أنيمي

[تصويرة من [أسطرو بوي، أول أنيمي لي تشهر بزاف ف جّاپون ف 1963|يسار]]
**لأنيمي** ؤلا **أنيم** (ب جاپونية **アニメ** من نّݣليزية **animation**) هوّا أي روسوم مديورة ب ليد ؤلا ب أورديناتور أصلها من جّاپون ؤ كيكون عندها عادة ستيل خاص. ف جّاپون أي نوع ديال رّوسوم لمتحركة كيتعتابر *أنيمي*، ب غض نّضر علا لأصل ؤلا سّتيل ديالها.

## مصادر


تصنيف:سينيما
تصنيف:مصطلحات د لمانݣا و لآنيمي
تصنيف:تقافة د الجاپون
ستوديو ماپا

**ستوديو ماپّا** (ب جاپونية **株式会社MAPPA**، كابوشيكي ݣايشا ماپا، رسميّا **MAPPA Co., Ltd.**) هوّا ستوديو جاپوني ديال إنتاج رّوسوم (أنيمي) سّييج ديالو كاين ف طوكيو، تأسس ف 14 يونيو 2011 من طرف ماساوو ماروياما، لّي كان خدّام قبل معا ستوديو مادهاوس. ماپّا MAPPA هيّا ختيصار ديال Maruyama Animation Produce Project Association *جمعية د مشروع إنتاج رّوسوم ديال ماروياما*، ؤ ولّات معروفة ب لإنتاج ديالها ل أنيميات مشهورة بحال دجوجوتسو كايسين ؤ سّيزون لّخرة ديال لهجوم د لعمالقة.
ف أبريل 2016، ماروياما غادي يخلّي لمنصب ديالو ف ماپا، باش يأسس ستوديو جديد هوّا ستوديو م2. رّئيس لحالي د شركة هوّا مانابو ؤتسوكا.

## مصادر


تصنيف:ستوديو جاپوني ديال روسوم
تصنيف:شركة جاپونية
يهود

[تصغير|[مغاربا يهود من لأطلس]]
**ليهود** (ب لعبرية **יְהוּדִים**، ييهوديم) هوما مجموعة إتنودينية لّي لأصل ديالهم، سوا جينيا ؤلا تقافيا كيرجع ل شّعوب لإسرائيلية ؤ لعبرية لّي كانو عايشين ف شّرق لأوسط ف لألف لّخرة قبل لميلاد، ؤ سيرتو ف لمملكة د إسرائيل ؤ لمملكة د يهودا. لعاداد د ليهود ف لعالام هوّا تقريبا 14.7 مليون واحد، علا حساب إحصائيات د 2019، لي 46% منهوم كاينين ف إسرائيل، 38% ف لميريكان، ؤ نيساب ضعيفة (قل من 3%) ف بلدان خرين.

## مصادر


تصنيف:ليهودية
تصنيف:مجموعات إتنية ف ؤروپا
تصنيف:مجموعات إتنية دينية
تصنيف:ليهودية و ليهود
تصنيف:هوية دينية
لقرن 20

[تصغير|''[طلوع لأرض*، تصويرة لي خداها لاصطرونوط [[ويليام أندرز]] ف 24 دجنبر 1968، ف مهمة [[أپولو 8]] لفضائية. كانت التصويرة اللولة لي تخادت ل[[لأرض]] من ل[[مدار د لقامار]].]]


[[فيشي:Buzz_salutes_the_U.S._Flag.jpg|تصغير|[[أسطرونوط|رائد لفضاء]] [[باز ألدرين]] فوق [[لقمر]] ف 1969]]
*'لقرن لعشرين''' ف تّقويم لميلادي هوّا قرن ديال زّمان (100 عام) لّي بدا ف 1 يناير 1901 ؤ سالا ف 31 دجنبر 2000. لقرن لعشرين عرف بزاف لأحدات لموهيمة بحال لحرب لعالمية لّولة، لحرب لعالمية تّانية، لإنفلوانزا سپنيولية، لحرب لباردة، طّلعة ؤ طّيحة ديال تّحاد سّوڤياتي، ؤ تطور طيكنولوجي كبير عطانا تّورة صناعية تّالتة، ؤ بزاف د لأحدات خرين. ف لقرن لعشرين لمغريب طاح تحت لستيعمار ديال فرانسا ؤ سپانيا، ؤ خرج منو من بعد، ؤ دازو علا سّلطة ديالو 7 د لملوك ؤ بزاف د لحكومات.

من بين الطيمات لأساسية ديال لقرن 20، كاين تحياد لإستعمار، لقومية، لعولامة، و لبون ديال شكال جديدة ديال مونضامات دولية بحال لأمم لمتحدة. لفقر نقص، و لمستويات د لمعيشة طلعو، ف لوقت لي زاد لوعي عند بنادم ب لمشاكل د لبيئة، و لإنقراض ديال النواع لبيولوجية. الطونوبيلات، الطياير، و لأپارايات د الدار و لكوزينة ولّاو منتاشرين بزاف، و التسجيل د لڤيديو و لؤديو ولّا شي حاجة عادية. التطورات لكبيرة ف توليد التريسينتي و ف الطيليكوم خلقو لإمكانية ديال تواصل علاين لحضي ف لعالم كاملو تقريباً، و أدّاو ل التطور ديال لأنتيرنيت. التمجهيد ديال الطيكنولوجيا الطبية قضى على بزاف د لأمراض لي كاتعادي، و حل لبيبان ديال التعديل الجيني.

تصغير|750px|مركز|

## شوف تا
* ليستة د لعقود، لقرون، و لألفيات

### كرونولوجيا
مقالات د عقود لقرن 20:

## مصادر


تصنيف:لقرون
تصنيف:لألفية 2
تصنيف:مقالات فيها مصدر و 3000 بايت
تصنيف:فترة عصرية معطلة
تصنيف:تاريخ ديال دابا
طرافيك د بنادم

**طّرافيك د بنادم** هوّا لبيع ؤ شّرا د بنادم علا ود لخدمة بسّيف، لعبودية لجنسية ؤلا لستيغلال تّجاري من أي نوع، متلا علا ود لبيع د لأعضاء ف سّوق سّودا ؤ غيرها. **طّرافيك د بنادم** كيتعتابر جريمة حيت كيتعدّا علا لحق د بنادم ف لحرية ب لمعاني ديالها كاملين، منها لحرية د لحركة ؤ د تّحكم ف لمصير ؤ ف لكسدة ديال دّات.

## مصادر


تصنيف:جريمة
تصنيف:عنف ضد رجال
تصنيف:إجرام منظم
تصنيف:نشاط إجرامي منظم
صدمة نفسية

**صّدمة نّفسية** هوّا ضرّان علا لمستوى نّفسي عند بنادم، كينتج علا ستريس كيتجاوز لقدرة ديالو علا تّحمل، كا نتيجة ل حدت ؤلا أحدات متواليين عندهم وقع عاطفي خايب. صّدمة نّفسية ماشي ب ضّرورة مرض نفسي.

لحادات لي يقدر يسبب صدمة نفسية يقدر يكون كسيدة، غتيصاب، لموت ديال بنادم عزيز، لفقدان ديال ممتلكات ف كارتة طبيعية، و غيرهوم.

## مصادر

تصنيف:پسيكولوجيا
تصنيف:ستيتناء من طاݣ ناقصين تصاور
وانشوط (حجاية مصورة)

**لوانشوط** (ب نݣليزية **One-shot**) هوّا حجّاية مصورة كتكون فيها پارتية وحدة، ماشي كتخرج علا شكل سيريّة. لوانشوط كيرجع تّاريخ ديالها ل لبدية ديال لقرن تسعطاش، فاش كانت كتخرج سيرتو ف جّورنالات، ؤ دابا عادة كتخرج ف كتيّب، ؤلا ف مجلة ديال لحجّايات لمصورين، ؤلا ف سيتات د لأنترنيت.

## مصادر


تصنيف:حجاية مصورة
برنامج د تلفازة

تصغير|تصوير موباشير ديال برنامج
**لبرنامج د تّلفازة** هوّا أي مضمون مصور عادة علا شكل ڤيديو ب صّوت كيتم لبت ديالو ب شي طريقة من طّرقان (بحال ساطليت ؤلا علا لأنترنيت) باش يتشاف ف تّلفازة. لبرامج د تّلفازة كيكونو عادة مبلانيين قبل باش يتبتو ف وقت محدد، ولاكين سّربيسات ديال ستريمينݣ ف لأنترنيت كيقدرو يوفرو لإمكانية د تّفراج فيهم ف أي وقت. لبت ديال برنامج يقدر يكون مباشر (كيطرا ديك سّاع نيت)، بحال ف لماتشات د لكورة، ؤلا كيكون مسجّل من قبل، ؤ كاينين فيه نواع بزاف، منهم لبرامج د سّپور، تّرفيه، لخبار، ؤ زيد ؤ زيد.

## سيريّة

شي برامج ماكيتبتّوش ف حلقة وحدة، مي ف جوج ؤلا بزاف د لحلقات. ف هاد لحالة كتّسّمّا *سيرية* ؤلا *مسلسال*. أغلبية د سّيريّات كيكونو ديال تّرفيه ؤ كيعاودو شي قصة فيها شخصيات ؤ حبكة. ولاكين تقدر تكون سّيرية ديال وتائقي ؤلا شي برنامج إخباري ؤلا د نّيقاش.

### سيزون

شي سيريّات حتا هوما ماكيخرجوش ف مرة حلقة مورا حلقة، مي ب شكل متقطع، متلا مرة ؤلا جوج ف لعام، ؤ كولا طرف منهوم كيكون فيه عدد د لحلقات. هاد طّرف ديال سيرية كيتسما سيزون (من نݣليزية **season** ؤلا من لفرانساوية **saison**) ؤلا موسم.

## مصادر


تصنيف:تلفازة
ويكلي شونن دجامپ

**ويكلي شونن دجامپ** (ب جاپونية **週刊少年ジャンプ**، ب نّݣليزية **Weekly Shōnen Jump**) هيّا مجلة جاپونية سيمانية ديال لمانݣا تابعة ل شركة شوييشا ؤ طرف من سّيرية د لمجلات دجامپ كوميكس ديال لمانݣا. ويكلي شونن دجامپ بدات ف 1968، ؤ لأصل ديال سميتها مامعروفش. هاد لمجلة كتستهدف سيرتو لمراهقين دكور، مي عندها شعبية حتا بين لمراهقات.
شونن دجامپ نشرات بزاف د لمانݣات لمشهورين، منهم دراݣون بول، ناروطو، وان پيس، بليتش، داي شجاع، هانطر إيكس هانطر، ؤ زيد ؤ زيد.

## مصادر


تصنيف:مجلة جاپونية
تصنيف:مجلة د لمانݣا
تصنيف:تأسيسات د 1968 ف الجاپون
هابيل طازمان

**هابيل جانزون طازمان** (1603–1659) هو مستكشيف هولاندي ديال لبحر. هو اللي كتاشف طازمانيا ونيوزيلاندا فاش كان مسافر ف1642 و1644، وكان خدّام معا الشركة دلهند الشرقية تاع هولاندا. كان شاف بلايص فؤسطراليا تعرفات من بعد فالتاريخ.

## طازمانيا ونيوزيلاندا
طازمان ولّا حاكم عام ديال لهند لهولاندية الشرقية. طازمان مشا للشرق ديال أرض ڤان ديمين (طازمانيا من بعد) وعطا لأرض لهولاندا نهار 3 دجنبر 1642. مشات لباطوات ديالو للغرب ولقاو نيوزيلاندا. لماوري هاجمو هاد لباطوات فوحدين ديالهوم صغار خاصين بلحرب وربعة ديال لبحارة ماتو. مشا طازمان للشمال الشرقي ولقا طونݣا وفيدجي. مشا من بعد للشمال لغربي لپاپوا غينيا الجديدة ورجع لباطاڤيا (ليوما إيندونيسيا) فيونيو 1643.

## مصادر


تصنيف:شخصية ؤسطرالية
تصنيف:زيادة 1603
تصنيف:وفيات 1659
تصنيف:ناس توفاو ف جاكارطا
فرقة لهناوات

تصغير|لخوت لهناوات
**فرقة لهناوات** فرقة كوميدية مغربية، أصلها من ليساسفة ف الدارلبيضا، فيها جوج أعضاء خوت معروفين فنيا بالبزخ (التهامي الهناوات) و لمزڭيطي (الجيلالي الهناوات). كانو بداو لأعمال ديالهوم ف لحلقات و لأسواق لأسبوعية. أعمال هاد الفرقة مشهورة عند بزاف ديال المغاربة من بكري و كتحقق لحد الساعة مشاهدات عالية ف اليوتيوب.

هاد لفرقة وخا كانت مشهورة و باقة عند لمغاربا، ماخداتش إهتمام صحافي و إعلامي كبير، و كانو لموارد لمادية عندهوم محدودة. بعدما مات الجيلالي بسباب مرض ف لكبدة، خوه التهامي ولّا كيعاني من لفقر، ولاكين وخا داكشي ستامر ف لإبداع ديالو تا مات. لوفاة ديال الجيلالي و التهامي تجاهلها لإعلام بشكل كبير.

## مصادر

## مزاود
* ڤيديوات د فرقة لهناوات ف يوتيوب

تصنيف:كوميديا
تصنيف:لمغريب
هيتا (جاپون)

**هيتا** (ب جاپونية **日田市**، هيتاشي بمعنى *مدينة هيتا*) هيّا مدينة ف إقليم ؤويتا ف لجزيرة د كيوشو، عدد سّكان ديالها 65000، ؤ كيرجع تّاريخ ديالها ل عهود قديمة. هيتا كتسما كيوطو ديال ؤويتا، حيت لبني ؤ سّتيل ديالها كيشبه ل كيوطو، ؤ نيت كانت تبنات علا نّمودج ديالها.
هيتا معروفة ب صّناعة د لخشب ؤ لفخّار، ؤ لمناضر طّبيعية ديالها كتجلب ليها سّياح ب أعداد مابيهمش.

## تاريخ

هيتا كانت مسكونة من عهود قديمة ف تّاريخ د جّاپون. ف لعصور لوسطى كانت هيتا مركز تيجاري موهيم، ؤ لأضرحة ديالها زادو من لأهمية لقتيصادية ديالها.

ف 1593، زّعيم د لحرب طويوطومي هيدييوشي غادي يسيطر علا هيتا، ف إطار لمحاولة ديالو باش يوحّد جّاپون بعد 100 عام ديال لحرب لأهلية ف لفترة د سّينݣوكو. هيدييوشي غادي يقوّي تّحصين ديال لمدينة ؤ غادي يردها قاعدة ديالو باش يزيد يتوسّع ف لجزيرة د كيوشو.

من بعد غادي يدوّزها ل لحكم ديال شّوݣون طوكوݣاوا إيِييَاسو، ف لفترة د إيدو لّي ف خلالها كانت جّاپون مسدودة علا لعالام. ف هاد لفترة هيتا غادي تكبر ؤ غادي طّور معماريا ب عتيبار كيوطو هوّا نمودج ديالها ف سّتيل د لبني ؤ ف تّقافة. هاد لإرت باقي باين حتال دابا.

## قتيصاد

هيتا معروفة ب صّناعة د لخشب ؤ لفخّار، ؤ سّياحة كتلعب دور كبير ف لقتيصاد ديالها.

## طّبيعة

هيتا كاينين فيها بزاف د لويدان لّي كيتلاقاو شي وحدين منهم ف واد ميكوما ؤ موراها ف واد تشيكوݣو. هاد لويدان كانو كيتستعملو ف تّوزيع تّيجاري د لخشب ف لفترة د إيدو، مي من بعد ما تّبنا سد يوواكي حبسو هاد طّرقان د لما. طّبيعة حدا هيتا زوينة بزاف، ؤ كاينين غابات ديال شجر لأرز جّاپوني ؤ جبال كيوصل لرتيفاع ديالهم ل 1000 ميترو فوق سطح لبحر، ؤ شي وحدين حتال 1200 ميترو فوق سطح لبحر.

## أهم شّخصيات

* هاجيمي إيساياما: مانݣاكا (فنان كيرسم ؤ كيكتب لمانݣات) لّي ألّف شينݣيكي نو كيوجين.

## مصادر


تصنيف:مدون د الجاپون
تصنيف:مقالات فيها مصدر و 3000 بايت
دولة ݣزيرة

تصغير|300px|لبلدان لݣزرية فلخاريطة
**الدولة لݣزيرة** (بعض لمرات كاتسمّى **لأمة لݣزيرة** أولا **لبلاد اللي ماعندهاش حدود**) هي دولة اللي فيها غير جزر. هاد الدول مامرتابطاش مع حتى شي دولة بشي طرف ديال لارض. كولّا ݣزيرة تابعة لديك الدولة، داكشي لاش ماكاينينش حدود. ميتال على الدول لݣزرية هو الجاپون، ؤسطراليا، نيوزيلاندا، إسلاندا وماداݣاسكار. بزاف ديال الدول لݣزرية كاتجيب فلوسها من الصيد د لحوت و السياحة.

علاين 25% ديال الدول لمستاقلة كيتّعتابرو دول ڭزرية.

## تصاور

Sunset baobabs Madagascar.jpg|ماداݣاسكار هي أكبر دولة ݣزيرة فإفريقيا
Colorful neon street signs in Kabukichō, Shinjuku, Tokyo.jpg|الجاپون هي أرخبيل فآسيا واللي هو واحد من أغنى وأكتر الدول لݣزرية اللي عامرة بلبشري فلعالام
Skogarsafn.JPG|تصويرة من إسلاندا


## مصادر


تصنيف:بلدان
تصنيف:جغرافيا
تصنيف:جغرافيا سياسية
لݣزيرة دلجانوب

130px|تصغير|يسار|لݣزيرة دلجانوب من السما
**لݣزيرة دلجانوب** (بالنݣليزية: **South Island**، بلوغة شعب لماوري: **Te Waipounamu**) هي وحدة من الجوج دلݣزاير الرئيسيين دنيوزيلاندا، مفارقة على لݣزيرة دالشمال اللي فيها سكان كتر بمضيق كوك. لميساحة ديال لجزيرة هي 150,437 كم²، الشي اللي مخليها تكون لجزيرة رقم 12 فالترتيب ديال الجزر فلعالام. فيونيو د2020 كان فيها لعدد ديال الناس واصل ل1,187,300، أولا شي 23% ديال السكان دلبلاد.

كاينين 14 بلاصة حضرية فلݣزيرة دلجانوب، وأكبر وحدة فيهوم هي كرايستشورتش. مدون خرين كاينين فلݣزيرة هوما دونيدين، نيلصون وإينڤيركارݣل.

## لجيهات

150px|تصغير|يسار|لجيهات ديال نيوزيلاندا فلݣزيرة لجانوب
كاينين 7 دلجيهات فلݣزيرة دلجانوب. الترتيب ديالهوم من الشمال للجانوب هو:
* طازمان
* نيلصون
* مارلبورو
* الساحل لغربي
* كانطربوري
* أوطاݣو
* ساوتلاند

## التصاور

Mount Cook 4 (31291336881).jpg|ضاية پوكاكي وجبل كوك كايبان من اللور
Christchurch Skyline.jpg|مدينة كرايستشورتش هي لكبيرة ݣاع فلݣزيرة دلجانوب
Dunedin Railway Station Full Exterior.jpg|لمحطة ديال التران فدونيدين
Nelson New Zealand.jpg|الشوفة ديال مدينة نيلصون من لفوق


## مصادر


تصنيف:نيوزيلاندا
تصنيف:مقالات فيها مصدر و 3000 بايت
لݣزيرة دالشمال

130px|تصغير|يسار|لݣزيرة دالشمال من السما
**لݣزيرة دالشمال** (بالنݣليزية: **North Island**، بلوغة شعب لماوري: **Te Ika-a-Māui**) هي وحدة من الجوج دلݣزاير الرئيسيين دنيوزيلاندا، مفارقة على لݣزيرة دلجانوب اللي فيها سكان قل بمضيق كوك. لميساحة ديال لجزيرة هي 113,729 كم²، الشي اللي مخليها تكون لجزيرة رقم 14 فالترتيب ديال الجزر فلعالام. فيونيو د2020 كان فيها لعدد ديال الناس واصل ل3,896,200، أولا شي 77% ديال السكان دلبلاد.

كاينين 12 مدينة فلݣزيرة دالشمال، وأكبر وحدة فيهوم هي أوكلاند. لعاصيمة ديال نيوزيلاندا، ويلينݣطون، كاينة فلقنت لجانوبي ديال لجزيرة.

## لجيهات

150px|تصغير|يسار|لجيهات ديال نيوزيلاندا فلݣزيرة دالشمال
كاينين 9 دلجيهات فلݣزيرة دالشمال. الترتيب ديالهوم من الشمال للجانوب هو:
* نورطلاند
* أوكلاند
* وايكاتو
* خليج پلينتي
* ݣيزبورن
* خليج هاوك
* طاراناكي
* ماناواطو فانݣانوي
* ويلينݣطون

## التصاور


Sailing school - Lake Taupo.jpg|الضاية دطاوپو
Auckland sunset (5795495431).jpg|لغروب دالشمس فمدينة أوكلاند
Lambton Harbour, Wellington.jpg|مدينة ويلينݣطون هي لعاصيمة ديال لبلاد
Gisborne nz 1.jpg|مدينة ݣيزبورن فلݣزيرة دالشمال


## مصادر


تصنيف:نيوزيلاندا
تصنيف:مقالات فيها مصدر و 3000 بايت
تويست

**لّفة** ؤلا **تّويست** هيّا تقنية ف لأداب لّي كيدخّل فيها لكاتب تغيير جدري ف لمسار د لقصة. تّويست تقدر تبدّل نّضرة ديال لقاري علا لأحدات لّي طراو ديجا (متلا تزاد شي معلومة لّي تبين بلي شخصية لّي كانت كتبان شرّيرة كانت هيّا لبطلة من لبدية)، ؤلا توقع شي حاجة ماكانتش ف لحساب لّي تخربق لبلانات ديال شّخصيات ف لقصة ؤ تّوقعات ديال لقاري (متلا شخصية تموت علا غفلة). تّويست يقدر يتّوحا ليه من قبل، متلا يݣول واحد من شخصيات بلي شي حاجة ماشي هيّا هاديك ؤلا بلي عندو إحساس غريب ؤلا خوف من شي حاجة، شّي لّي كيوجّد لقاري نفسيا باش يتسنا شي حاجة فشكل تطرا.

كاينين بزاف د طّرقان باش تّويست ؤلا لّفة كتدار ف لكتبة د لقصة ؤلا سيناريو د فيلم، بحال تخلي شي معلومة حتال لّحضة لّخرانية عاد توريها، ؤلا تعطي ل لقاري ؤلا لمشاهد معلومات غالطين ؤلا ماواضحينش مزيان. يلا ݣلتي تويست ل شي حد قبل ما يطرا، كيتعتابر سپويلر، يعني أنك حرقتي ليه لقصة، فا مايقدرش يتسمتع بيها ب نفس دّرجة.

من بين أحسن تّويستات ف لأداب ف سّنوات لّخرة طراو متلا ف سّلسلة ديال هاري پوطر، ف مسلسال ؤ ريوايات ديال لوعبة د لعروش ؤ ف لمانݣا ديال شينݣيكي نو كيوجين.

## مصادر

تصنيف:لأداب
تصنيف:تقنية ف لأداب
تصنيف:تعاويد
تصنيف:مقالات فيها مصدر و علاين 3000 بايت
تصنيف:سرديات
تصنيف:حبكة (سرد)
معاهدة وايطانݣي

150px|تصغير|يسار|معاهدة وايطانݣي
**معاهدة وايطانݣي** (بالنݣليزية: **Treaty of Waitangi**، بلوغة شعب لماوري: **te Tiriti o Waitangi**) هي معاهدة اللي تسينات نهار 6 فبراير 1840 فوايطانݣي، نيوزيلاندا. كاتشاف هاد لوتيقة باللي راها وتيقة ديال التأسيس دنيوزيلاندا. هاد لمعاهدة كانت غاتخلّي نيوزيلاندا تولّي تحت التاج لبريطاني ويكون عند شعب لماوري نفس لحقوق اللي كاينين عند الشعب لبريطاني فالنوسخة النݣليزية، أما فالتفسير ديال لماوري، هاد لمعاهدة كاتعطي للتاج غير حكم عندو جهد ضعيف كايسميوه "كاواناطانݣا". لوضعية لقانونية والنضرة دليوم لهاد لمعاهدة كانت سباب مدابزة وجدال كبير. النهار اللي تسينات فيه هاد لوتيقة، 6 فبراير، هو نهار لعيد لوطني تاع لبلاد.

## مصادر

## ليانات برانيين
* النص لكامل ديال معاهدة وايطانݣي بلماورية والنݣليزية 


تصنيف:نيوزيلاندا
تصنيف:معاهدات سياسية
تصنيف:مقالات فيها مصدر و علاين 3000 بايت
تصنيف:1840 ف نيوزيلاندا
حروب نيوزيلاندا

[190px|تصغير|يسار|التدكار ديال حروب نيوزيلاندا ف[أوكلاند لݣاع اللي ماتو فلحرب. "Kia mate toa" بلماورية كاتعني "دابز حتال لموت".]]
**لحروب دنيوزيلاندا** (بالنݣليزية: **New Zealand Wars**) طراو مابين 1845 و1872 مابين لحوكومة ليستيعمارية ديال نيوزيلاندا ولماوري اللي كانو متحالفين معاهوم من واحد الجيهة، ولماوري ولمستعميرين اللي جاو من جيهتهوم من جيهة خرة. كانو هاد لحروب كايتسمّاو **حروب لأرض** أولّا **حروب لماوري**، أما شعوب لماوري كانو كايسميوهوم **Ngā pakanga o Aotearoa** (لحروب دنيوزيلاندا لكبيرة) أولّا **Te riri Pākehā** (لغضبة ديال الراجل لبيض). لمؤريخ جيمس بيليتش هو اللي شهر سمية حروب نيوزيلاندا فالتمانينات، واخا أول مرة تعطات هاد السمية جات من عند لمؤريخ جيمس كوان فلعشرينات.

## السباب
واخا كانت لحروب فاللول غير مدابزات مابين لماوري ولمستعمرين على شكون اللي عندو لحق يشري شي أراضي، شبكات هاد لمدابزات بواحد الشكل بيّن للحوكومة دنيوزيلاندا من 1860 باللي راها كاتعامل معا مقاومة دشعب لماوري اللي ماكانوش باغين يبيعو لأرض ومابغاوش يعتارفو بالتاج لبريطاني. لحوكومة جمعات لالوف ديال لعسكر لبريطاني باش يحاربو واحد لحركة كانت باغا تدير ملك على لماوري وباغا تاخد لأراضي دلفلاحة والسكنى من لبريطانيين. حملات خرين من لعسكر كانت باغا تطفي واحد لحركة متطرفة سميتها "هوهاو" كانت تابعة للدين ديال پاي ماريري، اللي كانت ضد التغريب ديال لأرض دلماوري وباغا تقوّي لهوية لماورية.

## لحروب
فالدروة ديال لحروب فالستّينات ديال لقرن 19، شي 18 ألف عسكري بريطاني معاوناهوم لمدافع ولخيّالة ولميليشيات حاربو شي 4000 محارب ماوري فواحد لحرب اللي ماكانوش فيها لقيوى متعادلين. لماوري قدرو يواجهو لعدو ديالهوم بتقنيات كانت ضد لمدفعية أولّا لبني ديال لپا، واللي هي ڤيلاجات مداورة بلسوار اللي كانو كايحبسو بيها لعدو باش يزيد لقدّام وكايقتلو فيها بزاف دالناس، وكايخرجو من لحرب مامهلوكينش بلقتيل واخا كانو مغلوبين فلأعداد. بانت من بعد التقنية د لحرب بلݣيرة واللي تستعملات من لمتحاربين بجوج فلغابات لكبيرة. فلحملات ديال طاراناكي ؤوايطاكو، ماتو شي 1800 ماوري و800 أوروپي، ولاكين فلحرب كاملة لعدد دالناس من لماوري اللي ماتو غايكون فات 2100.

## اللي طرا من مورا لحرب
لحوكومة ديال نيوزيلاندا قدرات تطور لعسكرديالها من لميليشيات ولمتطوعين ولمستكشفين دلغابات ولكوپاپا (لماوري اللي كانو معاها)، واخا اللي كان كايحارب لماوري هو لعسكر دبريطانيا. لحوكومة دارت قوانين باش تحبس لمعارضين اللي من لماوري وتاخد ميساحات كبيرة ديال لݣزيرة دالشمال وتديرها للبيع لدوك لمستوطنين. لفلوس اللي دخّلو من لبيع كانو كايصرفوهوم على لحرب. هادشي خلّا لماوري يزيدو يشعلو لمقاومة ديال لماوري فالساحل ديال الشرق ولغرب.

## مصادر


تصنيف:نيوزيلاندا
تصنيف:مقالات فيها مصدر و 3000 بايت
تصنيف:معاهدة وايطانݣي
جيمس كوان

**جيمس كوان** (بالنݣليزية: **James Cowan**) (14 أبريل 1870 - 6 شتنبر 1943) هو كاتب نيوزيلاندي تعرف بلكتوبة ديالو على التاريخ دليستيعمار وحروب نيوزيلاندا والتقافة دلماوري. كتابو "حروب نيوزيلاندا: تاريخ ديال لحملات لماورية ولفترة ديال الريادة (بالنݣليزية: The New Zealand wars: a history of the Māori campaigns and the pioneering period) هو لكتاب اللي تعرف ليه.

## لموت ديالو
مات جيمس كوان نهار 6 شتنبر 1943 فويلينݣطون وخلّا مراتو إيلين كوان، وجوج ولاد: روي وجاك.

## مصادر

تصنيف:شخصية نيوزيلاندية
تصنيف:زيادة 1870
تصنيف:وفيات 1943
حرب بلݣيرة

[تصغير|لقوات ديال لݣيريلا الصبليونية كاتحارب لغزو ل[فرانساوي ديال ناپوليون بوناپارت. تستعملات لكلمة ديال لحرب بلݣيرة أول مرّة هنايا ف1808.]]

**لحرب بلݣيرة** أولّا **لݣيريلة** هي جيش ديال لمدنيين اللي كايهاجم جيش دلعسكر. فاش لمدنيين كايأطاكيو لمدنيين، كانهضرو هنايا غاليبا على ليرهاب. فاش جوج (أولّا كتر) ديال لجيوش دلعسكر كايهاجمو بعضياتهوم، هادي كاتولّي حرب.

لحرب بلݣيرة هي حرب فين الناس (بالصبليونية: guerrilleros) كايحاربو ضد عسكر منضم. لحرب دلݣيرة كاتطرا فبلايص فين كايلقا لعسكر لعادي مشاكيل بحال لغابات والجبولة. هاد لعسكر غالبا كايكون كايغزو شي أرض.

لݣيريلة هي كلمة صبليونية وكاتعني "حرب صغيرة". تستعملات هاد لكلمة أول مرة ف1808 فاش كان لعسكر ديال ناپوليون بوناپارت غادي كايدير لغزو ديال الصبليون، الشي اللي خلّا حرب ليستيقلال الصبليونية تطرا بين لݣيريلة الصبليونية ضد لعسكر لفرانساوي.

هاد طّاكتيك كان تخدم فلحرب ديال بريطانيا ضد السكان لأصليين ديال أمريكا الشمالية. السكان لأصليين كان عندهوم متياز حيتاش خدّمو لحرب بلݣيرة. هاد التكتيك خدمو بيه لمراكنة فحربهوم ضد لڤييطنام.

## مصادر


تصنيف:لحرب
تصنيف:مقالات فيها مصدر و 3000 بايت
تصنيف:لحرب على حساب النوع
أزمة ليصانص د1973

[تصغير|بلاكة ف [أوريݣون ف لخر د 1973 : « سمحولنا، ماكاينش ليصونص ليوم ».]]
**أزمة ليصانص د1973** بدات نهار 17 أكتوبر 1973 فاش لأعضاء ديال لمنضامة ديال الدول لعربية اللي كاتصدر لپيطرول (لأوپيك) ݣالت باللي بسباب حرب يوم كيپور (حرب أكتوبر)، ماغايبقاوش يصدّرو بلپيطرول للبلدان اللي عاونات إسرائيل فلحرب ديالها معا سوريا ومصر (ميريكان، كانادا ولحلفاء ديالهوم فدول لغرب، والجاپون). لحصار تحبس فمارس 1974.

فنفس لوقت تقريبا تافقات الدول ديال لمنضامة دأوپيك باش تزيد التمن ديال ليصانص فلعالام من مورا مافشلات لمفاوضات ديال "لخواتات السبعة" فالشهر اللي قبل. وبسباب ليعتيماد ديال لعالام لمتحضر على لپيطرول والدور ديال لأوپيك كفورنيسور رئيسي، هاد الزيادات فلأتمينة ضرّات بالدول اللي كانت مستاهدفاها، وفنفس لوقت حصرات لخدمة ديال ليقتيصاد. هاد الدول دارت قوانين باش ماعمّرها تكون باقي معتامدة على لپيطرول.

فهاد لوقت بزاف ديال لمشاكيل بانو. هاد لمشاكيل قدرات تأتر على ليقتيصاد دلعالام. لمشاكيل بقات حتال لبدية ديال التمانينات. التمن ديال ليصانص الطالع بقا حتال 1986. الجاپون كان قتيصادها مزيان من مورا لأزمة دليصانص د1973. هي اللي كانت بدات وتبعوها الدول لاخرين فلينتاج ديال طوموبيلات اللي كاتخدم بمازوط قليل، واللي كان ليقبال عليها كتير عوض دوك الطوموبيلات لكبار. من موراها بدات كاتصاوب ليكترونيك بحال الراديوات والتلفازات. هاد الصيناعات هي اللي خلات الجاپون تزيد لقدّام من مورا الصدمة ديال لأزمة.

## مصادر

تصنيف:سياسة
تصنيف:ليكونومي
تصنيف:1973
تصنيف:مقالات فيها مصدر و 3000 بايت
جون كي

**جون فيليپ كي** (تزاد ف أوكلاند نهار 9 غشت 1961) كان هو لوزير لول نمرة 38 ديال نيوزيلاندا وكان رئيس ديال لحيزب لوطني. دخل جون كي ل لبرلامان ديال نيوزيلاندا ف 2002. ف 2006 غلب جا من مورا دون براش ف لقيادة ديال لحيزب ؤولّا وزير لول ف نونبر 2008 من مورا لينتيخابات لعامة.

ف 5 دجنبر 2016 عتازل جون كي من لمنصيب ديال لوزير اللول من الرياسة ديال لحيزب لوطني.

## لحياة الشخصية
تزاد جون كي ف أوكلاند، نيوزيلاندا. هو ولد جورج كي وروت كي. مات لواليد ديالو بسكتة قلبية ف 1967. جون كي وخواتاتو كبّراتهوم مهوم ليهودية ف دار ديال الدولة ف كرايستشورتش.

مشا ل ليسي د بورنسايد و خدا إجازة ف تيجارة ف تخصوص ديال لمحاسية ف لعام د 1981 من لجاميعة د كانطربوري. كان مشا يقرى ليدارة د لأعمال ف لجامعة د هارڤارد ولاكين ماخداش شهادة من هاد لمؤساسة.

جون تلاقا معا مراتو برونا فاش كانو بجوج ف ليسي ديال بورنسايد. تزوجو ف لعام د 1984. هي دابا مقابلة ولادها، ستيفي و ماكس.

## مصادر

تصنيف:شخصية نيوزيلاندية
تصنيف:زيادة 1961
تصنيف:ناس حيين
تصنيف:ناس تزادو ف أوكلاند
تصنيف:مقالات فيها مصدر و 3000 بايت
هندسة معمارية

[تصغير|ميتال د [لمعمار لموري ف لأندلس]]
**لهندسة لمعمارية** هوّا ضومين كيجمع تّطبيقات ديال تهنديس ب لمعنى تّقني، معا لفن ديال تصميم شّكل دّخلاني ؤ لبراني د لبني، ؤ تّخطيط ديالو. هاد ضّومين بدا من لفترة د لقبلتاريخ ب دوزان ؤ طرقان بساط، ؤ تطور معا لوقت، ل شكال مبدلين كيعبرو ماشي غير علا تيكنيكات جداد، والايني حتا علا تّقافة ؤ لحس لفني ديال بنادم، ؤ بهادشي كيحقق مقاصد عملية ؤ إستيتيكية ف نفس لوقيتة.

## مصادر

تصنيف:طيكنولوجيا
تصنيف:لمعمار
تصنيف:مقالات د مسابقة ويكيپيديا ب الداريجة غشت 2024
جاسيندا أردرن

**جاسيندا كيت لوريل أردرن** (بالنݣليزية: **Jacinda Kate Laurell Ardern**) (تزادت نهار 26 يوليوز 1980) هي سياسية من نيوزيلاندا وهي لوزيرة اللولة رقم 40 ديال بلادها من نهار 26 أكتوبر 2017. هي رئيسة ديال لحيزب دلعمال وقائدة ديال لمعارضة من نهار 1 غشت 2017. اللي خلّاها تشهر هو التصروف اللي دارت معا الجماعة لمسلمة من مورا لهجمات ديال كرايستشورتش ولخطة ديال بلادها باش تحارب كوڤيد-19.

## مصادر


تصنيف:شخصية نيوزيلاندية
تصنيف:زيادة 1980
تصنيف:ناس حيين
تصنيف:فيمينيزم
تصنيف:ناس تزادو ف هاميلطون
تصنيف:ناس د هاميلطون
تصنيف:مقالات فيها مصدر و 3000 بايت
صفيحة لمحيط لمهدن

تصغير|يسار|200px|
**صفيحة لمحيط لمهدن** هي صفيحة تكتونية كاينة تحت طروف من لمحيط لمهدن.
* هي أكبر صفيحة تكتونية من ناحية لميساحة (103 ملاين كيلوميطر مربع)
* فيها النقطة السخونة اللي خرّجات ݣزاير هاواي.

لحدود ديال صفيحة لمحيط لمهدّن هوما نيت صمطة لعوافي دلمحيط لمهدن. لبلايص تاع الضص لقديم ديال لمحيط لمهدن كايتكالو حيتاش هاد الصفيحة كاتهبط تحت لخنادق لمحيطية اللي فآسيا. لعمر ديال هاد لبلاصة هو مابين 137 و145 مليون عام.

ݣاع لخرايط ديال لأرض كاتبيّن أعمار ديال الضص دلمحيطات اللي هي قل من 145 مليون عام. هادشي غير 1/30 من التاريخ ديال لأرض، واللي واصل ل4.55 مليار عام.

## مصادر

تصنيف:صفيحة تكتونية
نوردلينݣن

**نوردلينݣن** (ب لألمانية **Nördlingen**) هيّا مدينة صغيرة ف لمنطقة د شڤابيا ف باڤاريا، بعيدة ب 115 كيلوميتر علا شتوتݣارت جيهت شّرق، ؤ 145 كيلوميتر جيهت شّمال لغربي ديال مونشن. لمدينة تّبنات فوسط كراطير لقطر ديالو 25 كيلوميتر لّي تكوّن ب سباب نيزك هادي 15 مليون عام.

نوردلينݣن تدكرات أول مرة ف تّاريخ ف عام 898.

## مصادر


تصنيف:مدون د ألمانيا
صمطة لعوافي دلمحيط لمهدن

تصغير|200px|صمطة لعوافي دلمحيط لمهدن.
**صمطة لعوافي دلمحيط لمهدن** هي قوس داير على لمحيط لمهدن واللي فيه كايطراو زلازل وكايتورو فيه لبراكن. كاتسمّى هاد لبلاصة حتّى "**لمطال دلمحيط لمهدّن**" حيتاش هاد الصمطة دايزة على لبلايص اللي كايطلّو على هاد لمحيط.

شي تلات رباع لبراكن الناعسين ولفايقين كاينين فهاد الصمطة، اللي واصل الطول ديالها لربعين آلف كيلوميطر، وفيها 452 بركان.

شي 90% ديال الزلازل دلعالام و81% ديال الزلازل لكبار كايطراو فهاد الصمطة. هادشي هو نتيجة ديريكت ديال التكتونية دالصفائح ولحركة ولمزادحة ديال الصفايح دلقشرة دلأرض.

## شوف حتى
* صفيحة هندية ؤسطرالية
* صفيحة لمحيط لمهدن

## مصادر


تصنيف:تكتونية دالصفائح
راديودراما

[تصغير|تسجيل ديال مسراحية على الراديو ف [هولاندا (1949)]]
**رّاديودراما** هوّا خدمة درامية كتكون غير ب صّوت، ب ممتلين كيمتلو أدوار مختالفين ؤ لمؤترات صّوتية ؤ غيرها، بحال شي فيلم بلا ڤيديو ؤلا تصاور. هاد نّوع د لفن كان منتاشر ف لوقت فاش كانت تّلفازة ماكايناش ؤلا مامنتاشراش بزاف، ؤ نّاس كانو كيسمعو بزاف ل رّاديو، مي باقي دابا كيدّار ؤ كيتوزع ف أنترنيت علا شكل پودكاست متلا، ؤلا كيتباع ف سيديّات.

## مصادر


تصنيف:لفنون
تصنيف:فنون د لأداء
زلزال كرايستشورتش 2011

[تصغير|160 بك|بني رايب فمدينة [كرايستشورتش. ]]
**زلزال كرايستشورتش 2011** كان زلزال قاصح ب لقوة ديال 6.3 فلمقياس ديال ريشتر ضرب لݣزيرة دلجانوب فبلاد نيوزيلاندا نهار 22 فبراير 2011 معا 12:51 دالنهار بالتوقيت ديالهوم (21 فبراير 2011 ف 23:51 دالليل بتوقيت ݣرينيتش). كان غارق تحت لارض بخمسة ديال لكيلوميطرات. ضرب هاد الزلزال جيهة كانطربوري ودار بزاف دلخراب فمدينة كرايستشورتش، اللي هي تاني أكبر مدينة فلبلاد.

كان هاد الزلزال أقوى هزة رتيدادية على زلزال 4 شتنبر 2010، واخا كاتشاف باللي هادا زلزال بوحدو. هادا كان زلزال صغر من ديال شتنبر، ولاكين كان كبير فالتأتير حيتاش كان قريب من كرايستشورتش ومن لارض. وهادا طرا فوقت لغدا (عكس لاخور اللي طرا فلفجر)، الشي اللي خلّا الناس تكون فخطر كبر ديال الديور اللي كاتريب حيتاش كانو على برّا. الديور أصلا ولّات ضعيفة بسباب الزلازل اللي طراو من قبل. الشدة ديال الزلزال اللي حسات بيه الناس فكرايستشورتش وصلات لVIII فلمقياس ديال ميركالي.

لوزير اللول جون كي ݣال باللي "22 فبراير هو نهار كحل فتاريخ نيوزيلاندا". على لأقل شي 160 تحسبو ميتين، أمّا التقدير اللخراني غايكون وصل ل200.

فاللخر ديال النهار اللول تأكدات لموت ديال 65 دالناس، والرقم كان متوقذع باش يطلع. كتر من 100 واحد يقدرو يكونو محصورين فبني واحد. ليطفائية ديال نيوزيلاندا ݣالت باللي "بزاف ديال الناس يقدرو يكونو تجرحو أولّا تحصرو فوسط لبنيان". راديو نيوزيلاندا ݣالت باللي فلخمسة دلعشية شي 80% ديال لمدينة كانت بلا تريسينتي. لما ولواد لحار ماكنوش خدامين فبزاف دلبلايص من لمدينة. كتن داك النهار مطلوب من الناس باش يستهلكو غير شوية ديال لما ويجمعو لما دالشتا. لعسكر بالطّبا ديالو كانو خدّامين. جريدة كانت ݣالت باللي جوج طوبيسات وبزاف ديال الطوموبيلات تهرسو بسباب لبنب اللي كان كايطيح.

## التصاور

80 Bealey Avenue.JPG|دار مهرسة ومريبة
Christ Church Cathedral - 2011 earthquake damage.jpg|لكنيسة ديال كرايستشورتش مهدومة


## مصادر


تصنيف:زلزال ف نيوزيلاندا
تصنيف:زلزال د 2011
تصنيف:مقالات فيها مصدر و 3000 بايت
تصنيف:2011 ف نيوزيلاندا
باڤاريا

**باڤاريا** (ب لألمانية **Bayern**، رسميا **Freistaat Bayern**، دّولة لحرة د باڤاريا) هيّا أكبر لاند (جيهة) ف ألمانيا من جيهت لميساحة، ؤ تاني أكبر لاند من جيهت لعدد د سّكّان، ؤ كاينة ف لجنوب شّرقي د ألمانيا. من أهم لمدون ديال باڤاريا لعاصيمة ديالها مونشن، ؤ زيد عليها نورنبرݣ ؤ آوݣسبورݣ. باڤاريا عندها تقافة خاصة بيها كتميزها علا لجيهات لخرين ف ألمانيا، ؤ لهجة ألمانية خاصة بيها كتسّمّا لباڤارية.

## مصادر


تصنيف:ألمانيا
جيهة نورطلاند

**جيهة نورطلاند** (بالنݣليزية: **Northland Region**، بلوغة شعب لماوري: **Te Tai Tokerau**) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي فانݣاري. لميساحة ديالها واصلة ل13,789 كم²، والسكان ديالها واصلين ل194,600 على حساب ليحصاء ديال2020 . محادياها لمحيط لمهدن وجيهة أوكلاند.
## السكان
### فلجيهة فالتاريخ

### على حساب لمدون
هادا هو الترتيب ديال لمدون لعشرة اللولين فلجيهة فيونيو 2020:

## التصاور

Parua Bay, Northland, New Zealand, 4th. Dec. 2010 - Flickr - PhillipC.jpg|التضاريس ديال نورطلاند فخليج پاروا
Stone Store and Kemp House.jpg|أقدم بني كاين فنيوزيلاندا هو هاداك اللي على ليمن فمدينة كيريكيري
Whangarei panorama.jpg|پانوراما ديال مدينة فانݣاري


## مصادر


تصنيف:جيهات نيوزيلاندا
تصنيف:مقالات فيها مصدر و 3000 بايت
جيهة أوكلاند

**جيهة أوكلاند** (بالنݣليزية: **Auckland Region**، بلوغة شعب لماوري: **Tāmaki Makaurau**) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي أوكلاند. لميساحة ديالها واصلة ل4,894 كم²، والسكان ديالها واصلين ل1,717,500 على حساب ليحصاء ديال 2020. محاديها جيهة نورطلاند وجيهة وايكاتو.
## السكان
### فلجيهة فالتاريخ

### على حساب لمدون

## التصاور

Auckland War Memorial Museum cenotaph.jpg|تدكار لحرب فأوكلاند
Lake Kuwakatai in April.jpg|ضاية كواكاتاي
Spectacle Lake - panoramio.jpg|پانوراما ضاية سپيكتاكل
Sunset in Auckland , NZ - panoramio.jpg|لغروب دالشمس فمدينة أوكلاند
View from Mount Victoria Reserve, Auckland - panoramio (4).jpg|لمنضر من محمية جبل ڤيكطوريا


## مصادر


تصنيف:جيهات نيوزيلاندا
تصنيف:مقالات فيها مصدر و علاين 3000 بايت
روايات د دجيمس بونض

تصغير|روايات د دجيمس بونض
**رّوايات ديال دجيمس بونض** هي سيرية ديال رّوايات ؤ لحجّايات لقصيرة، بدا تّأليف ديالها إيان فليمينݣ ف فبراير عام 1952، فاش كتب أول ريواية د دجيمس بوند. ف ديك لوقت كان فليمينݣ لمدير لأجنبي د جورنال The Daily Express ف لوندون. ديك سّاع ناض فليمينݣ خدا عطلة ف جامايكا ؤ بدا كيكتب رواية مورا رواية. ؤ من 1953 حتال عام 1964 نشر فليمينݣ طناش رواية ؤ مجموعة د لحجّايات لقصيرة. بعدما مات فليمينݣ تولا تأليف رّوايات من موراه كينݣسلي أميس لّي ألف رواية وحدة لعنوان ديالها كولونيل سان ف 1968. ؤ عاد من بعد جون ݣارندر لّي كتب ربعطاش رواية، ؤ لميريكاني رايموند بينسون لّي كتب ستة د رّوايات. ؤ تشارلي هيݣسون لّي تكلف ب تأليف روايات علا دجيمس بوند فاش كان باقي شاب، ؤ كتب منهم 4. ؤ ب لمناسبة د لمئوية د فليمينݣ تعطات موهيمة ل لكاتب لبريطاني سيباستيان فولكس باش يكتب لكمالة د لقصة د دجيمس بونض، ؤ تسمّات رّواية *[[شّيطان يقد يتسوق]]* (). هاد رّواية كترجع ل لبلاصة فين كان وقف فليمينݣ ف 1964 ملي مات، ف لأجواء ديال لحرب لباردة.

## مصادر

تصنيف:رواية
بروك ليسنار

**بروك ليسنار** (مزيود ف 12 يوليوز 1977) هوّا مصارع محتارف ميريكاني كانادي من أصول ألمانية، ؤ كان قبل محتارف ديال فنون د لمقاتلة لمخلطة، ؤ لعّاب ديال لكورة لميريكانية و لعاب د لفنون لمخلطة و هوّ بطل فايت ديال لبطولة يو إف سي د لوزن تقيل.

## مصادر

تصنيف:رياضة
تصنيف:زيادة 1977
تصنيف:ناس حيين
جورج وادا

**جورج وادا** (ب جاپونية **和田 丈嗣**، *وادا جوجي*، مزيود ف 1978) هوّا منتج جاپوني ديال لأنيمي ف شركة پروداكشن آي دجي، ؤ مدير ديال ستوديو ويت. وادا معروف ب لخدمة ديالو علا مشاريع د أنيمي معروفين بحال ݣيلتي كراون، لهجوم علا لعمالقة، ؤ سايكو پاس. ف 2020، جورج وادا ولّا نائب تنفيدي د رّئيس ف پروداكشن آي دجي.

## مصادر

تصنيف:زيادة 1978
تصنيف:ناس حيين
طيم (أداب)

**طيم** (من نّݣليزية **theme**، ؤلا لفرانساوية **thème**) ف نّقد د لأداب هوّا موضوع مركزي ؤلا رسالة لّي كتبغي تعطيها شي حجّاية ؤلا ريواية. طّيمات تقدر تقسّم ل جوج نواع: *لمفهوم طّيمي * لّي هوّا لفيكرة لّي كيكوّنها لقاري علا شنو سّردية بغات تݣول، ؤ *تّصريح طّيمي * لّي هوّا شنو سّردية كتݣول ب شكل فعلي.

طّيم ديال سردية كيقدر عادة يتختاصر ف كلمات قليلة، متلا لحب، ؤلا صّراع بين لفرد ؤ لمجتمع، ؤلا لحرية، ؤ غيرهم. ؤ عادة ماكيكونش مدكور حرفيّا ف سّردية، ولاكين كيبان ب شنو كيديرو شّخصيات ؤلا كيݣولو ؤ كيفاش كيحسو ؤلا كيفكرو. سّردية (قصة ؤلا ريواية ؤلا غيرها) يقدر يكون عندها طيم واحد ؤلا كتر. ؤ كيتعتابر طّيم عنصر ديال لخيال لأدبي، بحالو بحال لبلان، شّخصية، ؤ لإطار.

## تقنيّات

كاينين شحال من تقنية باش لكاتب يقدر يطرح طّيم ؤلا طّيمات د سّردية ديالو، من بينها:

* **لايتڤورتستيل** (ب لألمانية **Leitwortstil**، بمعنى ستيل ديال لكلمة لّولة/لݣايدة): هوّا لمعاودة ديال شي كلمة ؤلا تعبير لّي كيحيلو ل طّيم، باش لقاري ينتابه ليهم (ولاكين ماشي حرفيا سّمية ديال طّيم). متلا يقدر لكاتب يخلّي شّخصيات يعاودو عيبارة "إيوا هاكّا بغا مولانا" ف مناسبات مختالفين، باش يحيل ل طّيم ديال أن لإنسان ماعندوش ختيار ف لمصير ديالو.
* **تّعاويدة طّيمية** (ب نّݣليزية **Thematic Patterning**): هوّا واحد لموتيف ؤلا نمودج كيبقا يتعاود ف سّردية، بلا ما يتݣال ب لحرف. متلا طّيم ديال لمعاناة لّي كتسببها لحرب، يقدر يبينو لكاتب ب مشاهد ديال شخصيات كتعاني ب سباب شي حرب ضايرة ؤلا حروب مختالفين.

## مصادر

تصنيف:لأداب
تصنيف:مقالات فيها مصدر و 3000 بايت
تصنيف:مفهوم ف لأداب
لايتكوين

**لايتكوين** (ب نݣليزية **Litecoin**، رّمز ديالو **Ł**، تّيكر ديالو **LTC**) هيّا كريپطوعملة مبنية علا سيستيم د لپيرتوپير ؤ ب ب مصدر محلول، تحت ترخيص د إم آي تي. لّايتكوين بدا ف أكتوبر 2011، ؤ من نّاحية تّقنية قريب يكون 100% بحال لبيتكوين. أعلا قيمة وصل ليها لايتكوين هيّا 371 دولار ميريكاني ف 19 دجنبر 2017.

## مصادر

تصنيف:كريپطوصولدي
ساطوشي ناكاموطو

**ساطوشي ناكاموطو** (واقيلا مزيود ف 29 فبراير 1976) هوّا پسودو ديال شخص ؤلا مجموعة د نّاس لّي ختارع(و) لبيتكوين، ؤ كتب(و) لورقة لبيضا لّي كتشرح سّيستيم ديالو، لّي تنشرات ف لّخر د أكتوبر 2008.

[تصغير|لبلوك زيرو ديال [بيتكوين، لي هوّا أول بلوك ف لبلوكتشيين ديالو لي تماينا ؤ تّطلق ب شكل عومومي]]
## مصادر

تصنيف:ناس مامعروفينش
تصنيف:بيتكوين
تصنيف:زيادة 1975
تقافة جاپونية

**تّقافة جاپونية** هيّا لمجموع ديال لعناصر تّقافية لّي كتميز جّاپون ؤ شّعب ديالها، سيرتو من 1000 قبل لميلاد حتال ليوم. تّقافة جاپونية عندها خاصيات كتميّزها من جميع نّواحي، سوا ف لّوغة، لّباس، لموسيقا، لفن ؤ غيرهم.

## مصادر

تصنيف:الجاپون
تصنيف:تقافة د الجاپون
فنون د لمقاتلة

تصغير|ماتش ما بين جوج د لفنانين د لمقاتلة
**لفنون د لمقاتلة** هوما مجموعة ديال لمدراسات ؤلا تّقاليد كتجمع كولا وحدة منها تقنيات ؤ أساليب خاصة بيها، لّي لهدف ديالها كيكون لحرب، دّيفاع علا رّاس، تّنافس، ؤ غيرها من لأهداف. وخا أغلبية د لفنون د لمقاتلة لّي مشهورة دابا جات من شرق آسيا، لمفهوم ديالها كان ديجا موجود ف بلايص خرين قرون قبل من هادشي، بحال ف ؤروپا.

## مصادر


تصنيف:سپورات فردية
تصنيف:تدريب د لعقل
تصنيف:فنون د لأداء
سيبير

تصغير|سيبير
**سّيبير**، ختيصار ديال **سّيبيركافّي** (من لفرانساوية **Cybercafé**) هوّا حانوت لّي كيبيع سّربيس ديال لكونيكسيو ل لأنترنيت ل عامة نّاس، ؤ عادة كيكون لخلاص فيه ب لوقت.

صعيب نعرفو أول سيبير فين ؤ فوقاش بان ب تّحديد، مي واحد من بين لّولين كان بان ف سيول ف كوريا لجنوبية ف مارس 1988، ف جامعة د هونݣيك. ف هاد "سّيبير" كانو جوج د لپيسيّات ملِييِّين معا أنترنيت ب لخيط د تّيليفون، ؤ كانت لبلاصة كتّستاغل علا ود لّقاءات لعادية (أوفلاين) ؤ ب أنترنيت (أونلاين).

ف يونيو 1991، شركة إيس إيف نيت أنصطالات أوريناطورات كيخدمو ب لفلوس ف بزاف د قهاوي ف سان فرانسيسكو ف لميريكان، ؤ كانت لخدمة د سّاس لّي كيعطيو ل لكليان هيّا لإيميل.

ف لمغريب بانو أول سيبيرات ف لغالب ف فاس ف 1998، ؤ ب تّحديد أول واحد ف أوطيل شيراطون، ؤ كان لخلاص ديالو واصل ل 50 درهم ل سّاعة.

## مصادر


تصنيف:أنترنيت
تصنيف:مقالات فيها مصدر و علاين 3000 بايت
رواية تصويرية

تصغير|ف بزاف د الروايات التصويرية، اللعّاب خاصو يدير ختيارات باش يقدر يكمّل
**رّواية تصويرية ** (ب جاپونية **ビジュアルノベル**، *بيجووارو نوبيرو*) هيّا نوع ديال لّوعاب د تّيليجو كتكون علا شكل حجّاية ب أحدات ؤ شخصيات، بحيت كيقدر لّعّاب يتفاعل معاها. لقصة عادة كتّعطا علا شكل تيكست، ؤ رّسيم د شّخصيّات كيكون بحال ف لأنيمي. ف جّاپون، أغلبية ديال رّوايات تّصويرية كتصايب باش تّلعب ف لپيسي.

ف جوايه 2006، كانو علاين 70% د لألعاب د التيليجو على شكل روايات تصويرية، و بزاف منهوم ولّاو سيريات د أنيمي.

من أشهر الروايات التصويرية لي ولّاو أنيمي كاين لبوابة د شطاين *Stein's Gate*، كلاناد *Clannad*، و فييت/ستيي نايت *Fate/Stay Night*.

## مصادر


تصنيف:لوعاب د تيليجو
تصنيف:الجاپون
رواية

[تصغير|175px|''شايلوك ؤ پورشيا'' ديال رّسّام [طوماس سولي (1835) من مسرحية تاجر د ڤينيسيا ديال ويليام شيكسپير.]]
**رّواية** هيّا سلسلة ديال لأحدات كتّعاود ب سرد نتري طويل كيوصف شخصيات خيالية ؤلا واقعية ؤ أحدات علا شكل قصة متسلسلة، ؤ هيّا من أكبر نّواع د لحجّايات من حيت لحجم ؤ تّعدد د شّخصيات ؤ تنوع د لأحدات، ؤ بانت ف ؤروپا ب صيفتها ݣنس أدابي مؤتر ف لقرن تمنطاش. رّواية هيّا حجّاية كتعتمد علا سّرد بما فيه من وصف ؤ حوار ؤ مخاصمة بين شّخصيات ؤ داكشي لّي كيترتب عليه ؤلا كيتضمنو من ستريس ؤ صراع، ؤ كتزيد تشعلو لأحدات.

## مصادر


تصنيف:لأداب
تصنيف:نوع أدبي
تصنيف:تعاويد
تصنيف:مصطلحات أدابية
كرياتينين

لكرياتينين (ب لفرانصاوية **créatinine**، ب نݣليزية **creatinine [[اللوغات لأمازيغية|بلامازيغية]] : ⴽⵔⵢⴰⵜⵉⵏⵉⵏ** ) هاد لكلمة جايا من ليونانية ***κρέας*** واللي كاتعني **اللحم**، وتسمات هاكا حيتاش هاد لمادة الشيمياوية كاينتجوها لعضلات ديالنا فاش كايكاتابوليزيو واحد لحامض أميني سميتو أرجينين.

هاد لكرياتينين الدات ديالنا ماكادير بيها والو هيا غار زبل كايلوحوه لكلاوي فلبولة، ولكن عندها واحد النفع كبير عند الطبا حيت لعبار ديالها فالدم كايوري ليهوم لحالة ديال فلكلاوي و لخدمة ديالهوم.

## شيمي
تصغير|جزيئة دلكرياتينين

## لكرياتينين فلكلينيك
لكرياتينين كاتخاد من الدم و الشانتيو كايدار فتيوب ناشف ولا مهيپاريني.

تاكونصونطريت ديال لكرياتينين كاتعول على جوج دلپاراميترات، التحياد لكلواني ديالها و لكتلة دلعضلات اللي فالدات ديالنا يعني باشما كنا مبودرين باشما كانت تاكونصونطريت ديالها زايدة.

باش نعبرو تاكونصونطريت دلكرياتينين فالدم(الضوزاج دلكرياتينين) عندنا شلا مانيرات، واللي كانخدمو هوما لمانيرة لونزيمية ولا اللونميترية هاد التانية اللي واخا رخيصة ولايني مامديوراش غير للضوزاج دلكرياتينين بوحدها(ماشي محددة مزيان) هادشي كايخلي كاع اللابوات يخدمو **الطريقة لونزيمية** واخا التمان ديالها طالع.

## مصادر

تصنيف:بيوشيمي
تصنيف:ميطابوليزم
جيهة وايكاتو

**جيهة وايكاتو** (بالنݣليزية: **Waikato**، بلوغة شعب لماوري: **Waikato**) هي وحدة من لجيهات ديال نيوزيلاندا اللي كاينة فلوسط ديال لݣزيرة دالشمال. لعاصيمة ديال هاد لجيهة هي هاميلطون. لميساحة ديالها واصلة ل25,598 كم²، والسكان ديالها واصلين ل468,800 على حساب ليحصاء ديال 2018. محادينها لجيهات ديال أوكلاند، طاراناكي، ماناواطو فانݣانوي، خليج هاوك وخليج پلينتي.

## السكان
### فلجيهة فالتاريخ

### على حساب لمدون
لمدون لعشرة لكبار من ناحية السكان فجيهة وايكاتو

## التصاور

HamiltonNZfromUni.jpg|مدينة هاميلطون
Aotea Harbour and Pirongia.JPG|لمرسى دأوطيا
Bridal Veil Falls, Waikato, New Zealand.jpg|شلالات برايدال ڤيل
Mapara Forest, North Island (8604874615).jpg|غابة ماپارا


## مصادر


تصنيف:جيهات نيوزيلاندا
تصنيف:مقالات فيها مصدر و 3000 بايت
جيهة خليج پلينتي

**جيهة خليج پلينتي** (بالنݣليزية: **Bay of Plenty**، بلوغة شعب لماوري: **Te Moana-a-Toi**) هي وحدة من لجيهات ديال نيوزيلاندا اللي كاينة فالشمال الشرقي ديال لݣزيرة دالشمال . لعاصيمة ديال هاد لجيهة هي فاكاطاني. لميساحة ديالها واصلة ل12,231 كم²، والسكان ديالها واصلين ل308,499 على حساب ليحصاء ديال 2018. محادينها لجيهات دخليج هاوك، ݣيزبورن ووايكاتو.

## السكان
### فلجيهة فالتاريخ

### على حساب لمدون
لمدون لعشرة لكبار ديال جيهة خليج پلينتي:

## التصاور

Cruise Ship In Port Of Tauranga.jpg|لمرسى دطورانݣا
Whakatane harbourside.jpg|فاكاطاني هي لعاصيمة ديال جيهة خليج پلينتي
Waihi Beach.jpg|ڤيلاج وبحر وايهي
Bay of Plenty farmlands.jpg|فيرمات خليج پلينتي


## مصادر


تصنيف:جيهات نيوزيلاندا
تصنيف:مقالات فيها مصدر و علاين 3000 بايت
جيهة ݣيزبورن

**جيهة ݣيزبورن** (بالنݣليزية: **Gisborne District**، بلوغة شعب لماوري: **Te Tairāwhiti or Te Tai Rāwhiti**) هي وحدة من لجيهات ديال نيوزيلاندا اللي كاينة فالشرق ديال لݣزيرة دالشمال. لعاصيمة ديال هاد لجيهة هي ݣيزبورن. لميساحة ديالها واصلة ل8,385 كم²، والسكان ديالها واصلين ل47,517 على حساب ليحصاء ديال 2018. محادينها لجيهات دخليج پلينتي وخليج هاوك.

## السكان
### فلجيهة فالتاريخ

### على حساب لمدون
كاينة مدينة كبيرة وحدة فيها كتر من 1000 واحد، واللي هي مدينة ݣيزبورن. السكان ديالها هوما 37,000، والنيسبة ديالهوم فلجيهة هي %73.0.

## التصاور

Te Tairāwhiti Arts Festival 2020 04.jpg|لميهرجان ديال لفنون د تي طايراويتي عام 2020
Uawa river mouth.JPG|فم لواد د واوا
Gisborne nz 1.jpg|مدينة ݣيزبورن
Tokomaru Bay Sunrise.jpg|الطلوع دالشمش فخليج طوكومارو


## مصادر


تصنيف:جيهات نيوزيلاندا
تصنيف:مقالات فيها مصدر و علاين 3000 بايت
جيهة خليج هاوك

**جيهة خليج هاوك** (بالنݣليزية: **Hawke's Bay Region**، بلوغة شعب لماوري: **Te Matau-a-Māui**) هي وحدة من لجيهات ديال نيوزيلاندا اللي كاينة فلجانوب الشرقي دلݣزيرة دالشمال. لعاصيمة ديال هاد لجيهة هي ناپيي. لميساحة ديالها واصلة ل14,111 كم²، والسكان ديالها واصلين ل166,368 على حساب ليحصاء ديال 2018. محادينها جيهة خليج پلينتي، جيهة ݣيزبورن، جيهة وايكاتو وجيهة ماناواطو فانݣانوي.
## السكان
### فلجيهة فالتاريخ

### على حساب لمدون
لمدون السبعة لكبار ديال جيهة خليج هاوك:

## التصاور

Maraetotara Falls, Hawkes Bay, New Zealand.jpg|شلالات مارايطوطارا
HB Vineyard autumn.JPG|كرمة ديال عنب خليج هاوك فلخريف
Napier and bay.jpg|مدينة ناپيي هي لعاصمة ديال جيهة خليج هاوك
Pekapeka Swamp 12.JPG|ضاية پيكاپيكا


## مصادر


تصنيف:جيهات نيوزيلاندا
تصنيف:مقالات فيها مصدر و علاين 3000 بايت
موڤ لوڤ

تصغير
**موڤ لوڤ** (سّمية لأصلية **マブラヴ** ؤلا **Muv-luv**) هيّا رواية تصويرية إيروتيكية صاوباتها شركة آج ديال لّوعاب لإيروتكية باش تخدم ف سّيستيم ديال ويندووز ؤ طلقاتها ف 28 فبراير 2003. هاد لّوعبة خرجات ف لّول ف جوج پارتيات *موڤ لوڤ إيكسطرا* ؤ *موڤ لوڤ أنليميتيد* (موڤ لوڤ بلا حدود). موراها ف 24 أبريل 2006، خرجات لپارتية تّالتة ب عنوان *موڤ لوڤ ألطيرناتيڤ* (موڤ لوڤ شي حاجة مختالفة).

## مصادر

تصنيف:رواية تصويرية
تصنيف:الجاپون
تصنيف:مانݣا د 2002
تصنيف:مانݣا د 2003
تصنيف:مانݣا د 2009
تصنيف:سيريات د آنيمي تلفازي مبازية على لوعاب لڤيديو
تصنيف:سيريات د لمانݣا
تصنيف:مانݣا شوونين
تصنيف:مانݣا د 2004
ستيفن كينݣ

**ستيفن كينݣ** (مزيود ف 21 شتنبر 1947) هوّا كاتب ميريكاني ديال لحجّايات ؤ رّيوايات د لخلعة، لأداب لمورواقعي، لأداب د لإجرام ؤ لفانطازيا. لكتوبا ديالو تباعو ب كتر من 350 مليون نسخة، ؤ بزاف منهوم ولّاو فلام، سيريّات د تّلفازة، ؤ حجّايات مصورة.

## مصادر

## لمزاود
* link=https://commons.wikimedia.org/wiki/Category:Stephen_King?uselang=ary|20x20px تقدر تزيد شوف بزاف د تّصاور و لمعلومات ديال '''''ستيفن كينݣ''''' ف ويكيميديا كومنز.
* link=https://en.wikiquote.org/wiki/Stephen_King|20x20px ويكي قتيباس: '''''ستيفن كينݣ''''' (نݣليزية)
* link=https://stephenking.com|14x14px سّيت رّسمي


تصنيف:كاتب ميريكاني
تصنيف:زيادة 1947
تصنيف:ناس حيين
تصنيف:كتاب و كاتبات ميريكانيين د التعاويد لعيلمي
بيليروبين

**لبيليروبين** هيا واحد لمادة لونها صفر، هيا زبل ميطابولي جاية من التهراس د لهيمة اللي كاتخرج هيا و طومة دلحديد فاش كايتخْلاو لكراوي لحمرين الشارفين ؤلا اللي ماشي نورمال من عند لوكّالة لكبيرة (ماكروفاج)، لمداكسة ديالها ف الدات كاتسما ب بوصفير و يقدر يمعني على شلا مرضات.

## فيزيولوجي ديال لبيليروبين
تصغير|تاميطابوليت دلبيليروبين
لپروصيص دلماكلة دلكواري لحمرين و التحرير ديال لهيمة منهوم ولكاطابوليزان دلهيمة للبيليروبين **كايطرا فالطحال،** و منبعد هاد **لبيليوربين** كاتركب فواحد لپروتين نقالة سميتها **لالبيمين** كاتمشي غادية شادة الطريق ديال لواريد الطحالي للواريد الجايب باش توصل للكبدة اللي فيها كاطرا واحد لعملية سميتها "**الجواج"** يعني لبيليروبين ماجوجاش اللي فدهنمدوبة كاتحول لبيليروبين مجوجة اللي فلمامدوبة.

هاد التفاعل ديال الجواج كايكون فلكبدة و كاضمنو واحد لونزيم سميتها لݣليكورونيل طرونسفيراز وهاد لعملية كاتكونصومي الطاقة .

من بعد لبيليروبين لمجوجة كاتلاح فلمرار وكادوز فلقنيوتات لمرارية ومنبعد الا ماتلاحاتش فلمرارة تما غاتصطوكا كاتلاح فالطناش باش دوز معا لماكلة لمصارن الرقيقة و لغليضة، 85% كاتمشي معا لخرا على شكل ستيركوبيلينوجين أما ديك 14% اللي باقية كايجيو لبكتيريات دلمصارن كاهيدروليزيوها كاتعاودتصم فالسيركوي الدماوي باش ترجع عاوتاني للكبدة وهاكجبد وهادا كايتسما : السيكل لمصرانوكبداوي.

لبيليروبين عندها جوج دنواع سوا لمجوجة(مديريكتية: حيت كاتفاعل معا واحد الرياكتيف سميتو الديازورياكتيف) كادوب فلپلازما حيت فلمامدوبة وكاتكون فلبولة(هيا اللي كاتعطي للبولة لونها الصفر) سوا اللي مامجوجاش(ماشي ديريكتية خاصها مزرّيب/كاطاليزور باش تفاعل معا الديازورياكتيف) دهنومدوبة وخاصها طرانسبورتور فالدم .

## مرضولوجي دلبيريروبين
لعمورية بلبيليروبين فالدات ديالنا وبسباب لونها الصفر كاتتعطينا الصفورية.
تصغير|بنادم فيه الصفورية
الصفورية نقدرو نقسموها لتلاتة دنواع:
# صفورية بلبيليروبين مجوجة.
# صفورية بلبيليروبين مامجوجاش .
# صفورية مخلطة.

## سبيطار
لبيليروبين هيا مسمومة للدات ديالنا سيرتو الا كانت بكمية كتيرة أشكو كاتمشي للنويات الرمادية تاع دماغ وكاتسبب فالدماغومرضات و لخطير هوا مكاتبراش و تقدر دير خسارات عصبية .

لخطورة ديالها سيرتو على الدراري الصغار.

## مصادر

تصنيف:لفيزيولوجيا
تصنيف:طب
تصنيف:مقالات فيها مصدر و 3000 بايت
تصنيف:ميطابوليزم
طاليس

**طاليس لميلي** ( 624 ق.م - 546 ق.م) هوا عالم د لفلك ؤ لماط ؤ فيلسوف يوناني من لمدرسة لأيونية، وهوا واحد من «لحوكاما سّبعة» ديال ليونان.

أشهر حاجة ݣالها هيا بلي لما أصل ݣاع لحاجات، ؤ كتاشف بزاف ديال طّيوريمات لهندسية. ؤ ماكانش كياخد ب لخرافات ؤ لأساطير ديال داك زمان، ؤ كايݣولو بلي تنبأ ب لكسوف د شّمش لكامل لي وقع في 28 ماي من عام 585 قبل لميلاد. ؤ حاول يحدد لبلاصة ديال لأجرام سماوية ب نسبة للأرض، ؤ خلا نّْجوم هيا لي قريبة ل لأرض، عاد لقمر ؤ تابعو الشمش.

## مصادر


تصنيف:ماطيماتيسيان د ليونان لقديمة
تصنيف:زيادة 623 قبل لميلاد
تصنيف:وفيات 546 قبل لميلاد
تصنيف:زيادة 624 قبل لميلاد
تصنيف:وفيات 545 قبل لميلاد
تصنيف:وفيات ف عوام 540 قبل لميلاد
تصنيف:زيادة ف عوام 620 قبل لميلاد
تصنيف:زيادة 625 قبل لميلاد
تصنيف:فلاسفة قبل-سقراطيين
تصنيف:فلاسفة طبيعيين